[pic] | EURÓPAI BIZOTTSÁG |

Brüsszel, 2010.12.20.

COM(2010) 764 végleges

2010/0368 (COD)

Javaslat:

AZ EURÓPAI PARLAMENT ÉS A TANÁCS RENDELETE

egyes, a közös agrárpolitika területét érintő elavult tanácsi jogi aktusok hatályon kívül helyezéséről

INDOKOLÁS

Az elmúlt évtizedekben elfogadott jogi aktusok közül számos már valamennyi joghatását kimerítette, technikailag azonban hatályban maradt. Elavulttá váltak átmeneti jellegük miatt, vagy azért, mert tartalmukat későbbi jogi aktusok vették át. Számos, az új tagállamok csatlakozásához kapcsolódó intézkedés olyan átmeneti intézkedésekről rendelkezett, amelyek közvetlenül a csatlakozást követő időszakra vonatkoztak és mostanra elavulttá váltak. Az Európai Parlament, a Tanács és a Bizottság a jobb jogalkotásról szóló intézményközi megállapodásban megállapodott arról, hogy a közösségi jogot aktualizálni, valamint a már nem alkalmazott jogi aktusok hatályon kívül helyezése révén sűríteni kell. Azokat a jogi aktusokat, amelyeknek nincs folyamatos relevanciája, el kell távolítani a közösségi vívmányok közül, hogy javuljon az uniós jogszabályok átláthatósága és biztonsága.

A Bizottság számos intézkedést hozott az elavult jogszabályok közösségi vívmányok közüli eltávolítására, részben a hagyományos hatályon kívül helyezési eljárás keretében, részben pedig azáltal, hogy elavulttá nyilvánította a vonatkozó bizottsági jogi aktusokat. A Bizottság emellett azonosított számos, a közös agrárpolitikához kapcsolódó tanácsi jogi aktust, amelyek a Szerződés 42. és 43. cikkén (korábbi 36. és 37. cikk) alapulnak, valamint két csatlakozási okmányt, amelyek minden gyakorlati joghatást kimerítettek, de formálisan még mindig hatályosak. A Bizottság nem rendelkezik hatáskörrel a Tanács által elfogadott jogi aktusok elavulttá nyilvánításához. A jogbiztonság érdekében a Bizottság azt javasolja, hogy az Európai Parlament és a Tanács helyezze hatályon kívül a javaslatban szereplő jogi aktusokat.

2010/0368 (COD)

Javaslat:

AZ EURÓPAI PARLAMENT ÉS A TANÁCS RENDELETE

egyes, a közös agrárpolitika területét érintő elavult tanácsi jogi aktusok hatályon kívül helyezéséről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 42. cikke első albekezdésére, valamint 43. cikkének (2) bekezdésére,

tekintettel az 1979. évi csatlakozási okmányra és különösen annak 60. cikkére, 61. cikkének 5. pontjára és 72. cikkének (1) bekezdésére,

tekintettel Spanyolország és Portugália csatlakozási okmányára és különösen annak 234. cikkének (3) bekezdésére,

tekintettel a Bizottság javaslatára,

a jogalkotási aktus tervezete nemzeti parlamenteknek való megküldését követően,

tekintettel az Európai Gazdasági és Szociális Bizottság véleményére[1],

tekintettel a Régiók Bizottságának véleményére[2],

rendes jogalkotási eljárás keretében,

mivel:

1. Az uniós jog átláthatóságának javítása alapvető eleme a jogalkotás minőségének javítását célzó stratégiának, amelynek végrehajtása folyamatban van az uniós intézményekben. Ezzel összefüggésben a hatályos jogszabályok közül helyénvaló eltávolítani azokat a jogi aktusokat, amelyeknek már nincs tényleges joghatásuk.

2. A közös agrárpolitika területét érintő alábbi rendeletek – jóllehet még hatályban vannak – elavulttá váltak:

3. a Tanács 2052/69/EGK rendelete (1969. október 17.) az élelmiszersegély-egyezmény végrehajtásából eredő kiadások közösségi finanszírozásáról[3]. E rendeletnek már nincs joghatása, mivel tartalmát átvették későbbi jogszabályok.

4. a Tanács 1467/70/EGK rendelete (1970. július 20.) a nyersdohánypiacon történő intervenció egyes általános szabályainak meghatározásáról[4]. E rendeletnek már nincs joghatása, mivel tartalmát átvették későbbi jogszabályok.

5. a Tanács 3279/75/EGK rendelete (1975. december 16.) az élő fák és egyéb növények, hagymák, gyökerek és hasonló részek, vágott virágok és lombdíszek tagsággal nem rendelkező országokból való behozatalára az egyes tagállamok által alkalmazott elbánás egységesítéséről[5]. E rendeletnek már nincs joghatása, mivel tartalmát átvették későbbi jogszabályok.

6. a Tanács 1078/77/EGK rendelete (1977. május 17.) a tej és a tejtermékek piaci értékesítésének megszüntetését, valamint a tejelő állomány átállítását támogató jövedelemtámogatási rendszer bevezetéséről[6]. E rendelet 1978. március 31-ig alkalmazandó intézkedéseket vezetett be, ezért már nincs joghatása.

7. a Tanács 1853/78/EGK rendelete (1978. július 25.) a ricinusmagokra vonatkozó különleges intézkedésekkel kapcsolatos általános szabályok elfogadásáról[7]. E rendelet a ricinusmagokra vonatkozó különleges intézkedések megállapításáról szóló, 1984. szeptember 30-án érvényét vesztett, 1977. december 19-i 2874/77/EGK tanácsi rendelet[8] alkalmazására vonatkozó intézkedéseket vezetett be, és ezért már nincs joghatása.

8. a Tanács 2580/78/EGK rendelete (1978. október 31.) az olívaolaj 1977/78. gazdasági évének kiterjesztéséről, az erre az ágazatra vonatkozó különleges intézkedésekről és a 878/77/EGK rendeletnek a mezőgazdaságban alkalmazandó átváltási árfolyamok tekintetében történő módosításáról[9]. E rendelet kizárólag az 1977/78. és 1978/79. gazdasági évekre vonatkozott, ezért már nincs joghatása.

9. a Tanács 1/81/EGK rendelete (1981. január 1.) a gabonafélékkel kapcsolatos csatlakozási kompenzációs összegek rendszerére vonatkozó általános szabályok megállapításáról[10]. E rendelet a Görögországnak az Európai Közösségekhez történő csatlakozását követő átmeneti időszakot érintette, ezért már nincs joghatása.

10. a Tanács 1946/81/EGK rendelete (1981. június 30.) a tejtermelésre vonatkozó beruházási támogatás korlátozásáról[11]. E rendeletnek már nincs joghatása, mivel tartalmát átvették későbbi jogszabályok.

11. a Tanács 2989/82/EGK rendelete (1982. november 9.) a dániai, görögországi, olaszországi és luxemburgi vajfogyasztáshoz nyújtott támogatásról[12]. E rendelet csupán ideiglenes intézkedéseket vezetett be, ezért már nincs joghatása.

12. a Tanács 3033/83/EGK rendelete (1983. október 26.) a likőrborokra alkalmazandó „csatlakozási” kompenzációs összeg eltörléséről[13]. E rendelet a Görögországnak az Európai Közösségekhez történő csatlakozását követő átmeneti időszakot érintette, ezért már nincs joghatása.

13. a Tanács 564/84/EGK rendelete (1984. március 1.) a tejtermelés területén megvalósított beruházásokhoz nyújtott támogatások felfüggesztéséről[14]. E rendelet csupán az 1984-es évre vonatkozott, ezért már nincs joghatása.

14. a Tanács 2997/87/EGK rendelete (1987. szeptember 22.) az 1986. évi betakarítás során a komlótermelőknek nyújtott támogatás meghatározásáról és bizonyos termesztési régiókra vonatkozó különleges intézkedésekről[15]. E rendelet az 1990-es évig alkalmazandó különleges intézkedést vezetett be, ezért már nincs joghatása.

15. a Tanács 1441/88/EGK rendelete (1988. május 24.) a borpiac közös szervezéséről szóló 822/87/EGK rendelet módosításáról[16]. E rendelet bizonyos átmeneti rendelkezések Portugáliának az Európai Közösségekhez való csatlakozásából eredő kiigazítására hatalmazta fel a Tanácsot, ezért már nincs joghatása.

16. a Tanács 1720/91/EGK rendelete (1991. június 13.) az olaj- és zsírpiac közös szervezésének létrehozásáról szóló 136/66/EGK tanácsi rendelet módosításáról[17]. A rendelet számos olyan rendkívüli intézkedést vezetett be az olaj- és zsírpiac közös szervezésének területén, amelyeket legkésőbb 1992. június 30-ig kellett alkalmazni, ezért már nincs joghatása.

17. a Tanács 740/93/EGK rendelete (1993. március 17.) a portugáliai tejtermelés végleges megszüntetéséhez nyújtott közösségi támogatás meghatározásáról[18]. E rendelet az 1996-os évig végrehajtandó különleges intézkedést vezetett be, ezért már nincs joghatása.

18. a Tanács 741/93/EGK rendelete (1993. március 17.) Portugáliában a közös intervenciós árnak az olívaolajra való alkalmazásáról[19]. E rendelet Portugáliának az Európai Közösségekhez történő csatlakozását követő átmeneti időszakot érintette, ezért már nincs joghatása.

19. a Tanács 744/93/EGK rendelete (1993. március 17.) a gyümölcsöktől és zöldségektől eltérő termékek Portugáliában történő szállítását irányító kiegészítő kereskedelmi mechanizmusok alkalmazására vonatkozó általános szabályokról[20]. E rendelet a gyümölcsöktől és zöldségektől eltérő termékek Spanyolországba történő behozatalát irányító kiegészítő kereskedelmi mechanizmusok alkalmazására vonatkozó általános szabályokról szóló, azóta hatályon kívül helyezett, 1992. december 28-i 3817/92/EGK tanácsi rendelet[21] Portugáliára való alkalmazhatóságára vonatkozott, és ezért már nincs joghatása.

20. a Tanács 2443/96/EK rendelete (1996. december 17.) a termelői jövedelmek, illetve a marha- és borjúhúságazat közvetlen támogatására vonatkozó kiegészítő intézkedésekről[22]. E rendelet csupán az 1997-es évre vonatkozott, ezért már nincs joghatása.

21. a Tanács 2200/97/EK rendelete (1997. október 30.) az alma, körte, őszibarack és nektarin közösségi termelésének fejlesztéséről[23]. E rendelet egyedi támogatást vezetett be az 1997/98. gazdasági értékesítési évre, ezért már nincs joghatása.

22. a Tanács 2330/98/EK rendelete (1998. október 22.) egyes, kereskedelmi tevékenységükben időszakosan korlátozott tejtermelőknek és tejtermékgyártóknak nyújtott kártalanítás felajánlásáról[24]. E rendelet csupán egy különleges ideiglenes intézkedést vezetett be, ezért már nincs joghatása.

23. a Tanács 2800/98/EK rendelete (1998. december 15.) a közös agrárpolitika területén az euró bevezetésére tekintettel alkalmazandó átmeneti intézkedésekről[25]. E rendelet csupán átmeneti intézkedéseket határozott meg, ezért már nincs joghatása.

24. a Tanács 2802/98/EK rendelete (1998. december 17.) az Orosz Föderáció mezőgazdasági termékekkel való ellátásának programjáról[26]. E rendelet csupán egy egyszeri intézkedést határozott meg, ezért már nincs joghatása.

25. a Tanács 660/1999/EK rendelete (1999. március 22.) a 2075/92/EGK rendelet módosításáról és a dohánylevél 1999., 2000. és 2001. évi betakarítására vonatkozó jövedelemtámogatásoknak és garanciaküszöb-értékeknek fajtacsoportonkénti és tagállamonkénti meghatározásáról[27]. E rendelet kizárólag az 1999., 2000. és 2001. évi betakarításokra vonatkozott, ezért már nincs joghatása.

26. a Tanács 546/2002/EK rendelete (2002. március 25.) a 2002., 2003. és 2004. évi betakarításra a leveles dohányra vonatkozó jövedelemtámogatások és garanciaküszöbök fajtacsoportonkénti és tagállamonkénti rögzítéséről, valamint a 2075/92/EGK rendelet módosításáról[28]. E rendelet kizárólag a 2002., 2003. és 2004. évi betakarításokra vonatkozott, ezért már nincs joghatása.

27. a Tanács 527/2003/EK rendelete (2003. március 17.) az 1493/1999/EK rendeletben nem meghatározott borászati eljárásokkal kezelt egyes Argentínából importált borok közvetlen emberi fogyasztásra történő kínálatának és értékesítésének engedélyezéséről[29]. E rendelet 2003. szeptember 30-ig alkalmazandó eltérést vezetett be, ezért már nincs joghatása.

28. A jogbiztonság és az egyértelműség érdekében az elavult rendeleteket hatályon kívül kell helyezni,

ELFOGADTA EZT A RENDELETET:

1. cikk

A 2052/69/EGK, 1467/70/EGK, 3279/75/EGK, 1078/77/EGK, 1853/78/EGK, 2580/78/EGK, 1/81/EGK, 1946/81/EGK, 2989/82/EGK, 3033/83/EGK, 564/84/EGK, 2997/87/EGK, 1441/88/EGK, 1720/91/EGK, 740/93/EGK, 741/93/EGK, 744/93/EGK, 2443/96/EK, 2200/97/EK, 2330/98/EK, 2800/98/EK, 2802/98/EK, 660/1999/EK, 546/2002/EK és 527/2003/EK rendeletek hatályukat vesztik.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt […],

Az Európai Parlament részéről a Tanács részéről

az elnök az elnök

[1] HL C [...]., [...], [...]. o.

[2] HL C [...]., [...], [...]. o.

[3] HL L 263., 1969.10. 21., 6. o.,

[4] HL L 164., 1970.7.27., 32. o.,

[5] HL L 326., 1975.12.18., 1. o.,

[6] HL L 131., 1977.5.26., 1. o.,

[7] HL L 212., 1978.8.2., 1. o.,

[8] HL L 332., 1977.12.24., 1. o.,

[9] HL L 309., 1978.11.1., 13. o.,

[10] HL L 1., 1981.1.1., 1. o.,

[11] HL L 197., 1981.7.20., 32. o.,

[12] HL L 314., 1982.11.10., 25. o.,

[13] HL L 297., 1983.10.29., 1. o.,

[14] HL L 61., 1984.3.2., 34. o.,

[15] HL L 284., 1987.10.7., 19. o.,

[16] HL L 132., 1988.5.28., 1. o.,

[17] HL L 162., 1991.6.26., 27. o.,

[18] HL L 77., 1993.3.31., 5. o.,

[19] HL L 77., 1993.3.31., 7. o.,

[20] HL L 77., 1993.3.31., 11. o.,

[21] HL L 387., 1992.12.31., 12. o.,

[22] HL L 333., 1996.12.21., 2. o.,

[23] HL L 303., 1997.11.6., 3. o.,

[24] HL L 291., 1998.10.30., 4. o.,

[25] HL L 349., 1998.12.24., 8. o.,

[26] HL L 349., 1998.12.24., 12. o.,

[27] HL L 83., 1999.3.27., 10. o.,

[28] HL L 84., 2002.3.28., 4. o.,

[29] HL L 78., 2003.3.25., 1. o.,